ઉપરોક્ત સરવેમાં જો કે અમદાવાદ અને અન્ય શહેરોની મ્યુનિસિપલ કોર્પોરેશનની હદમાં આવેલા માર્ગોનું જ અંતર માપવામાં આવ્યું હતું, જ્યારે આપણને ખ્યાલ છે કે ગુજરાતના ચારેય મહાનગરો હાલમાં આ હદને વટાવીને ઘણે દૂર સુધી વિસ્તરી ચૂક્યા છે. અમદાવાદમાં જ આવેલી CEPT યુનિવર્સીટીના એક અભ્યાસમાં જણાવવામાં આવ્યું છે કે તેઓએ ટુ વ્હિલર્સ, થ્રી વ્હિલર્સ અને ફોર વ્હિલર્સ તેમજ સિટી પબ્લિક ટ્રાન્સપોર્ટ એમ તમામ પ્રકારના વાહનોનો અભ્યાસ કર્યો છે અને તેના પરથી ખ્યાલ આવ્યો છે કે હવે ગુજરાતના શહેરોમાં વધુને વધુ કાર ઉમેરાતી જાય છે.